
Ajdovščina, 28. februar 2024
SPOT Svetovanje GORIŠKA vabi podjetnike iz Goriške regije na brezplačen dogodek
UMETNA INTELIGENCA – TEHNOLOGIJA, KI OMOGOČA RAZVOJ NOVIH PRODUKTOV
Namen delavnice je predstaviti umetno inteligenco kot ključno tehnologijo za razvoj novih produktov in reševanje mnogih izzivov na različnih področjih. Poseben poudarek bo na globokem učenju, tehnologiji, ki je prinesla revolucijo na področjih računalniškega vida in obdelave naravnega jezika in bistveno izboljšala uspešnost in robustnost tovrstnih rešitev. To omogoča uporabo te tehnologije ne samo v omejenih predvidljivih pogojih, temveč tudi v vse bolj raznovrstnih okoljih, tako v industrijski proizvodnji, kot v vsakdanjem življenju. Udeleženci bodo spoznali nove možnosti za reševanje obstoječih problemov, s katerimi se srečujejo, in se seznanili s tehnologijo, ki nudi potencial za morebitne nove poslovne priložnosti v obliki novih izdelkov in storitev. Uvodoma bomo za lažje razumevanje delovanja tovrstnih metod obravnavali osnovne koncepte globokega učenja. Sledila bo predstavitev velikega števila praktičnih primerov uporabe umetne inteligence v praksi. Pogledali si bomo tudi najnovejše dosežke generativne umetne inteligence, kot so ChatGPT in generiranje slik. Zaključili bomo z interaktivno diskusijo o konkretnih problemih in morebitnih rešitvah ter s praktičnimi nasveti za uvedbo rešitev umetne inteligence v praksi.

Kdaj: ponedeljek, 11. 3. 2024, ob 9.00 uri v veliki sejni dvorani OOZ Ajdovščina (Vipavska cesta 4)
Trajanje: 2 uri (9:00 – 11:00)
Predavatelj: Danijel Skočaj, redni profesor na Fakulteti za računalništvo in informatiko Univerze v Ljubljani, kjer je predstojnik Laboratorija za umetne vizualne spoznavne sisteme. Raziskovalno se ukvarja predvsem z razvojem in uvajanjem novih naprednih metod globokega učenja in računalniškega vida za reševanje kompleksnih problemov, ki zahtevajo procesiranje vizualne informacije, v okviru razvojno-aplikativnih projektov pa skrbi za prenos raziskovalnih dognanj v prakso. Zanima ga tudi etični vidik umetne inteligence, strojnega učenja in robotike ter vpliv razvoja teh tehnologij na družbo. 

Prijave: za udeležbo na delavnici je potrebna predhodna prijava preko prijavnega obrazca.
Delavnica je za udeležence brezplačna. Za dodatne informacije lahko pokličete na Regijsko razvojno agencijo ROD Ajdovščina, na telefonsko številko 06 55 56 232.
                                                                                         Vljudno vabljeni!

Regijska razvojna agencija ROD Ajdovščina

